ที่ มท ๐๘๑๖.๒/ว ๗๘๗	กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

๒๒ มีนาคม ๒๕๖๕

เรื่อง การรายงานผลการดำเนินงานโครงการตามแผนปฏิบัติการประจำปี 2564 ของกองทุนเพื่อโครงการ

อาหารกลางวันในโรงเรียนประถมศึกษา

เรียน ผู้ว่าราชการจังหวัด (ตามบัญชีแนบท้าย)

อ้างถึง 1. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว 1968 ลงวันที่ 8 กันยายน ๒๕๖๔

2. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว 1696 ลงวันที่ 6 สิงหาคม ๒๕๖๔

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ ๐๔๒๘๒/ว 91
ลงวันที่ 14 มีนาคม ๒๕๖5 1จำนวน ๑ ชุด

ตามที่ กรมส่งเสริมการปกครองท้องถิ่น ได้แจ้งโอนจัดสรรเงินดอกผลกองทุนเพื่อโครงการอาหารกลางวันในโรงเรียนประถมศึกษา ตามแผนปฏิบัติการ ประจำปี ๒๕๖๔ และขอความร่วมมือจังหวัดแจ้งองค์กรปกครองส่วนท้องถิ่นแต่งตั้งคณะกรรมการตรวจสอบ กำกับ ติดตามการใช้งบประมาณของโรงเรียนและรายงานผลการดำเนินงานโครงการและกิจกรรมที่ได้รับจัดสรรงบประมาณตามแบบฟอร์มที่กำหนด ภายในเดือนมีนาคม ๒๕๖๕ นั้น

กรมส่งเสริมการปกครองท้องถิ่น ได้รับแจ้งจากสำนักงานคณะกรรมการการศึกษาขั้นพื้นฐาน ตามระเบียบคณะกรรมการบริหารกองทุนเพื่อโครงการอาหารกลางวันในโรงเรียนประถมศึกษาว่าด้วยการรับเงิน การจ่ายเงิน การเก็บรักษาเงิน การจัดหาผลประโยชน์ และการจัดทำบัญชี กองทุนเพื่อโครงการอาหารกลางวันในโรงเรียนประถมศึกษา พ.ศ. 2563 ได้กำหนดให้ส่วนราชการและโรงเรียนที่ได้รับการสนับสนุนจากเงินดอกผลกองทุนเพื่อโครงการอาหารกลางวันในโรงเรียนประถมศึกษา ตามแผนปฏิบัติการ ประจำปี ๒๕๖๔ รายงานผลการดำเนินงานให้สำนักงานกองทุนเพื่อโครงการอาหารกลางวัน เพื่อดำเนินการรวบรวมและจัดทำรายงานผลการดำเนินงานให้คณะกรรมการบริหารกองทุนเพื่อโครงการอาหารกลางวันในโรงเรียนประถมศึกษาทราบ ขอความร่วมมือจังหวัดแจ้งองค์กรปกครองส่วนท้องถิ่นแจ้งให้โรงเรียนในสังกัดที่ได้รับการสนับสนุนจากเงินดอกผลกองทุนเพื่อโครงการอาหารกลางวันในโรงเรียนประถมศึกษา ตามแผนปฏิบัติการ ประจำปี ๒๕๖๔ รายงานผลการดำเนินงานตามโครงการ จำนวน 2 ครั้ง ภายในวันที่ 31 มีนาคม 2565 และ 30 กันยายน 2565 ผ่านทาง http://202.29.172.254/ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์ 2241 9000 ต่อ 5324/โทรสาร 0 2241 90๒๑-๓ ต่อ ๓๑๘

ไปรษณีย์อิเล็กทรอนิกส์ saraban@dla.go.th

k_toey

2022-03-22

นพพล เสมคำ

SPM